`ಆರ್‌ಆರ್‌ಆರ್’ ಚಿತ್ರಕ್ಕೆ ಬಾಲಿವುಡ್ ಸಿನಿಮಾ ಎಂದ ನಟಿಗೆ ನೆಟ್ಟಿಗರಿಂದ ಖಡಕ್ ಉತ್ತರ

ರಾಜಮೌಳಿ (Rajamouli) ನಿರ್ದೇಶನದ `ಆರ್‌ಆರ್‌ಆರ್’ (RRR) ಸಿನಿಮಾ ದೊಡ್ಡ ಮಟ್ಟದಲ್ಲಿ ಸದ್ದು ಮಾಡಿದೆ. ಈ ಸಿನಿಮಾ ತೆಲುಗು ಪ್ರಿಯರಿಗೆ ಮಾತ್ರವಲ್ಲ ಹಾಲಿವುಡ್ ಮಂದಿಯ ಗಮನ ಸೆಳೆದಿದೆ. ಈಗ ಸಿನಿಮಾವನ್ನ ಹೊಗಳುವ ಭರದಲ್ಲಿ ಹಾಲಿವುಡ್ ನಟಿ ಜೇನ್ ಫೋಂಡಾ (Janefonda) ಎಡವಟ್ಟು ಮಾಡಿದ್ದಾರೆ. ನಟಿಗೆ ನೆಟ್ಟಿಗರಿಂದ ಕ್ಲಾಸ್ ಆಗಿದೆ.

ಇತ್ತೀಚಿಗೆ ಹಾಲಿವುಡ್ ನಟಿ ಜೇನ್ ಫೋಂಡಾ `ಆರ್‌ಆರ್‌ಆರ್’ (RRR) ಸಿನಿಮಾ ವೀಕ್ಷಿಸಿದ್ದಾರೆ. ಚಿತ್ರದ ಬಗ್ಗೆ ಇನ್ಸ್ಟಾಗ್ರಾಂ ಪೋಸ್ಟ್‌ನಲ್ಲಿ ಮೆಚ್ಚುಗೆಯ ಮಾತುಗಳನ್ನ ಆಡಿದ್ದಾರೆ. ಹೊಗಳುವ ಭರದಲ್ಲಿ ರಾಜಮೌಳಿ ಚಿತ್ರವನ್ನು ಬಾಲಿವುಡ್ ಸಿನಿಮಾ ಎಂದು ಕರೆದಿದ್ದಾರೆ.

ಬಾಲಿವುಡ್ (Bollywood) ಚಿತ್ರ ಎಂದರೆ ಹಿಂದಿ ಭಾಷೆಯ ಸಿನಿಮಾಗಳು ಎಂದರ್ಥ. ಇದು ಟಾಲಿವುಡ್ (tollywood) ಚಿತ್ರ. `RRR’ ತೆಲುಗು ಭಾಷೆಯ ಸಿನಿಮಾ ಎಂದು ನೆಟ್ಟಿಗನೊಬ್ಬ ಖಡಕ್ ಆಗಿ ಉತ್ತರಿಸಿದ್ದಾರೆ. ಇದು ಬಾಲಿವುಡ್ ಚಿತ್ರ ಅಲ್ಲ ಎಂದು ಅವರಿಗೆ ಹೇಳಿ ಕಾಮೆಂಟ್ ಬಾಕ್ಸ್‌ನಲ್ಲಿ ರಿಪ್ಲೈ ಹಾಕಿದ್ದಾರೆ.

View this post on Instagram

A post shared by Jane Fonda (@janefonda)

ನಾನು ʻಟು ಲೆಸ್ಲಿʼ ಸಿನಿಮಾವನ್ನು ನೋಡಲು ಅನೇಕರಿಗೆ ಸಲಹೆ ನೀಡಿದ್ದೆ. ಆದರೆ ನಾನು RRR ಚಿತ್ರವನ್ನು ನೋಡಿದೆ. ಈ ಸಿನಿಮಾದ ಪ್ರಕಾರವೇ ಹೊಸದಾಗಿದೆ ನನಗೆ ಆಶ್ಚರ್ಯ ಉಂಟು ಮಾಡಿದೆ. ಇದು ಬೆಸ್ಟ್ ಫಾರಿನ್ ಸಿನಿಮಾ ವಿಭಾಗದಲ್ಲಿ ನಾಮಿನೇಟ್ ಆಗಿರುವ ಕಾರಣ ಇದನ್ನು ನಾನು ನೋಡಿದ್ದು, ಇದು ಇಂಡಿಯಾನ ಜೋನ್ಸ್ ಹಾಗೂ ಇಂಪೀರಿಯಲಿಸಮ್ ಇರುವ ಬಾಲಿವುಡ್ ಸಿನಿಮಾ ಎಂದು ನಟಿ ಜೇನ್ ಅಡಿಬರಹ ನೀಡಿದ್ದಾರೆ. ಇದನ್ನೂ ಓದಿ: ಆಲಿಯಾ ಭಟ್ ಮತ್ತೆ ಪ್ರಗ್ನೆಂಟ್? 2ನೇ ಮಗುವಿನ ನಿರೀಕ್ಷೆಯಲ್ಲಿ ರಣ್‌ಬೀರ್ ದಂಪತಿ!

View this post on Instagram

A post shared by Jane Fonda (@janefonda)

ಬಾಲಿವುಡ್ ಸಿನಿಮಾ ಎಂದ ನಟಿಯ ತಪ್ಪನ್ನ ನೆಟ್ಟಿಗರು ತಿದ್ದಿದ್ದಾರೆ. ಇದನ್ನ ಇಂಡಿಯನ್ ಸಿನಿಮಾ ಎಂದರೆ ತಪ್ಪಾಗಲ್ಲ ಎಂದು ತಿಳಿಸಿದ್ದಾರೆ.